Չենք կրնար հասկնալ, սակայն, թէ ի՞նչ պատմական դաստիարակութեան մեթոտ կը կազմէ ապագայ սերունդներուն «քաղաքական վերլուծութիւններու մեկնաբանութիւններով» (այսինքն՝ մեկնաբանել մեկնաբանութիւնները) պատմութեան ուսուցանել ու, այսպէսով, «խոհեմ, անաչառ եւ քաղաքականացած սերունդներ պատրաստել, որոնք պատասխանատու քաղաքական որոշումներ պիտի առնեն, կշռելով քաղաքական հետեւանքները»։ Դժբախտաբար, այլընտրանքային մեկնաբանութիւններ չընդունող միաձեւ պատմութիւնը յղի կրնայ ըլլալ… դէպի ուղեղալուացք առաջնորդելու վտանգով։